Meteorologii au emis o nouă avertizare de vreme rea, pentru ziua de joi. Potrivit ANM, până la ora 23.00 va fi în vigoare un cod galben de ploi torențiale în partea de Vest a țării.
Codul galben intră în vigoare joi, la ora 12.00 și va fi valabil până joi seara, la ora 23.00.
În intervalul menționat, vor fi perioade cu instabilitate atmosferică accentuată care se va manifesta prin averse torențiale și pe arii restrânse descărcări electrice, în Carpații Occidentali, vestul Carpaților Meridionali, sud-vestul Transilvaniei și local în Banat.
În intervale scurte de timp sau prin acumulare cantitățile de apă vor fi de 20...25 l/mp și izolat de peste 40 l/mp.
Meteorologii atrag atenția că astfel de fenomene se vor semnala pe arii restrânse și în restul țării.
Vremea în București
În Bucureşti, potrivit ANM, cerul va avea înnorări şi vor fi condiţii ca trecător să plouă slab.
Vântul va sufla în general moderat. Temperatura maximă se va situa în jurul valorii de 19 grade.